section_heading: Spašavanje s USS Utaha
paragraph_text: Posada USS Utaha počela se panično uspinjati prema palubi. Za njima je išao i Herceg koji je oglasio uzbunu, ali je uvidio da je u prvoj salvi torpeda oštećena kotlovnica. Znao je da bi nova eksplozija uništila brod, s čijim bi ostatcima potonulo i stotinjak mornara. Vratio se u usijanu kotlovnicu, neumorno gasio strojeve, i naposljetku uspio u naumu. Spriječio je eksploziju koja bi odnijela živote mornara. Ali brod je i dalje tonuo. Kad se pokušao spasiti, bilo je prekasno. Voda je prebrzo nadirala i utopila ga.